‘Tweetalige onderrig kan nie afgedwing word’ŉ Aantal leerders wat by die skool toegelaat wil word, het saam met hul ouers die hofverrigtinge bygewoon, geklee in die skooluniforms van hul vorige skole. Foto: ANA ŉ Advokaat wat Hoërskool Overvaal verteenwoordig, het Donderdag aan die Noord-Gautengse hooggeregshof gesê die Gautengse departement van onderwys kan nie verwag dat ŉ skool met ŉ Afrikaans-taalbeleid Engelssprekende leerders moet toelaat nie aangesien dit in teenstelling is met Skolewet. Albert Lamey vir Hoërskool Overvaal het sy betooghoofde voor die hof gelewer nadat die skool in Vereeniging die hof genader het toe die departement die skool verplig het om 55 Engelssprekende leerders vir die akademiese jaar 2018 in te neem. Die skool het die leerders geweier en gesê hy is vol en het ook nie die nodige hulpbronne om vir nie-Afrikaanse leerders te voorsien nie. “Jy kan nie bloot opdragte gee wat ŉ beleid ontken nie. Jy kan nie opdrag gee om iets af te dwing wat teen die beleid is nie,” het Lamey gesê. “Hulle [die departement] sou teen 20 Oktober geweet het toe die toelatings gesluit het, maar hulle het gekies om te wag.” Hy het verder aangevoer die skool is nie gerat vir tweetalige onderrig nie en gesê die departement het versuim om die kapasiteit van die skool in ag te neem toe hy die opdrag gegee het dat die 55 leerders aanvaar moet word. Kumbirai Toma, regsverteenwoordiger van die Gautengse departement van onderwys, praat met Steve Mabona (blou pak), woordvoerder van die departement, en ander beamptes. Foto: Brenda Masilela/ANA “Dit is nou buiten die taalbeleid. Dit is baie kommerwekkend dat die prosedures op dié manier hanteer is. Gŉ wonder dit is chaos nie. Leerders word geplaas en dan word die probleem net aan die beheerliggaam oorgelaat.” Lamey het in sy slotbetoë gesê daar is ŉ beduidende toename van alle rasse wat Afrikaans by die skool wil leer. “Jy kan nie net ŉ enkeltaalbeleid ontken wanneer daar ŉ groeiende getal van daardie taalsprekers van alle kleure is nie.” ŉ Aantal leerders wat by die skool toegelaat wil word, het saam met hul ouers die hofverrigtinge bygewoon, geklee in die skooluniforms van hul vorige skole. “Ek het gesukkel om Afrikaans op laerskool deur te kom, so ek weet nie wat sal gebeur as ek Overvaal toe gaan en in Afrikaans onderrig moet word nie,” het die 13-jarige Naledi Mpana gesê. Die saak is tot vandag uitgestel wanneer die departement hul betooghoofde sal lewer.